Якая б версія ў выніку не аказалася слушнай, зразумела адно: стабільнасць у Сярэдняй Азіі вельмі няўстойлівая. Інакш бы мясцовая супольнасць так эмацыйна не рэагавала на відавочную медыйную правакацыю. Таксама нельга не заўважыць важную ролю прымітыўных гістарыяграфічных канцэпцый, на аснове якіх часта будуецца афіцыйная ідэалогія постсавецкіх дзяржаў гэтага рэгіёну. Тыя канцэпцыі яўна супярэчаць адна адной, што ў будучыні пагражае новымі рэгіянальнымі канфліктамі.